stanford-oval/wikipedia huggingface dataset:
פסגת סנטינל (אלסקה)

ערך זה עוסק בהר ברכסי אלסק במדינת אלסקה שבארצות הברית. אם התכוונתם למשמעות אחרת, ראו .
| --- | --- |

המדרון הדרומי של פסגת סנטינל
 מידע כללי
 מדינה:  ארצות הברית 
 מיקום:  מחוז הונה-אנגון, ארצות הבריתארצות הברית
 רכס הרים:  רכסי אלסק 
 קואורדינטות:  58°59′34″N 136°33′45″W﻿ / ﻿58.992777777778°N 136.5625°W﻿ / 58.992777777778; -136.5625
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורפסגת סנטינל(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורפסגת סנטינל(למפת יוקון רגילה) וייטהורס דוסון סיטי ווטסון לייק אלסקה הטריטוריות הצפון-מערביות  קולומביה הבריטית ים בופורפסגת סנטינל(למפת יוקון מוגדלת) וייטהורס דוסון סיטי ווטסון לייק אלסקה הטריטוריות הצפון-מערביות  קולומביה הבריטית ים בופורפסגת סנטינל
 
פסגת הסנטינל (באנגלית: Sentinel Peak) היא פסגה ברכסי אלסק, שבהרי סנט אליאס, בשטח הפארק הלאומי גליישר ביי, בדרום-מזרח מדינת אלסקה בארצות הברית.
גובהה של הפסגה 1,300 מטרים מעל פני הים;
פסגת סנטינל היא הפסגה ה-1,297 בגובהה באלסקה, והיא הפסגה ה-37,831 בגובהה בארצות הברית.
הפסגה מתנשאת לגובה של 520 מטרים מעל סביבתה.
הפסגה ממוקמת בסמוך מיידית מדרום מערב לקרחון קרול.
היסטוריה > מקור השם

שמה של הפסגה ניתן לה בשנת 1892, על ידי הארי פילדינג ריד (Harry Fielding Reid), גיאופיזיקאי אמריקאי, שחקר קרחונים באזור מפרץ גליישר.
ריד קרא לפסגה בשם זה מאחר שהפסגה מתנשאת בסמוך לקרחון קרול, כזקיף השומר עליו.
"סנטינל" משמעו באנגלית "זקיף" או "שומר".
לקריאה נוספת

• Donald J. Orth, , P 854
הערות שוליים

1 2 3 4 5 6  מידע היסטורי וגאוגרפי, באתר הסקר הגאולוגי של ארצות הברית
1 2  מיגע גאוגרפי והיסטורי באתר אנציקלופדיית ההרים הקנדית
↑  לפי אנציקלופדיית ההרים הקנדית וכן לפי אתר peakbagger גובהה של הפסגה 1,327 מטרים מעל פני הים
↑  לפי מקור אחר גובהה של הפסגה 1,207 מטרים מעל פני הים
1 2  מידע על גובה הפסגה
1 2 3  ראו בספר Dictionary of Alaska Place Names, המפורט בפסקת "לקריאה נוספת"
| אתרים בפארק הלאומי גליישר ביי |
| --- | --- | --- |
| רכסי הרים | אלסק • פיירווד'ר |  |
| הרים | אבי • ברתה • ליטויה • סולסברי • סנטינל • פיירווד'ר • קרילון |  |
| לשונות יבשה | פיירווד'ר |  |
| מפרצים | גליישר |  |
| קרחונים | ג'ונס הופקינס • ליטויה • קלארק • קרול |  |
צ'ארלס אוגוסטוס הרטליי

| --- | --- |
 לידה:  3 בפברואר 1825 יורת', הממלכה המאוחדת 
 פטירה:  20 בפברואר 1915 (בגיל 90) לונדון, הממלכה המאוחדת של בריטניה הגדולה ואירלנד 
 ענף מדעי:  הנדסה אזרחית 
 מקום קבורה:  בית הקברות הייגייט 
 פרסים והוקרה:  מדליית אלברט (1903) 
 
צ'ארלס אוגוסטוס הרטליי (באנגלית: Charles Augustus Hartley;‏ 3 בפברואר 1825 - 20 בפברואר 1915) היה מהנדס אזרחי בתקופה הוויקטוריאנית, שכונה "אבי הדנובה" על תרומתו לשיפור נתיבי השיט בדנובה התחתונה.
ביוגרפיה

הרטליי נולד במשפחה סקוטית, בעיר דרלינגטון (אנ'), באנגליה, כבנו של סוכן מסחרי. בעיר זו הופעלה לראשונה בעולם מסילת רכבת מסחרית עם קטר הפועל על קיטור. הרטליי סיים בגיל 13 את הגימנזיה של גייטסהד והתחיל חניכות בעבודות כרייה במקביל ללימודי ערב להרחבת הדעת. בגיל 19 סיים את חניכותו בתחום ההנדסה וב-25 בספטמבר 1845 התחיל לעבוד כמהנדס ב-Scotish Central Railway.
בגיל 23 התמנה למהנדס ראשי בתוכנית שיפוצים בנמל פלימות'. המשימה בוצעה מהר ובדייקנות וכך רכש לו מוניטין טוב. ב-1855 גויס בדרגת קפטן לגוף ההנדסה האנגלו-טורקי, תחת פיקודו של ג'ון סטוקס. אחרי המלחמה התמנה סטוקס לעמוד בראש הוועדה האירופאית לדנובה והוא ביקש וקיבל את הרטליי כמהנדס הוועדה, שישבה בגאלאץ.
הרטליי הגיע לגאלאץ בחורף 1857, כשהדנובה הייתה קפואה.
מעבודותיו

Description of the Delta of the Danube (1874)
Notes on Public Works in the United States and Canada (1875)
הערות שוליים

↑  באותה תקופה לא היו באנגליה, להבדיל מצרפת, לימודי הסמכה להנדסה
| --- | --- |
בקרת זהויות :  BnF: cb14560931k (data)  GND: 118956981  ISNI: 0000 0000 7366 8280  LCCN: n84064665  SUDOC: 172159180  ULAN: 500109955  VIAF: 69172338   WorldCat (עם VIAF): 69172338 
ערך זה הוא קצרמרבנושא אישים ובנושא תחבורה. אתם מוזמנים לתרום לוויקיפדיה ו.
קברו של הרטליי בבית הקברות הייגייט
פביאן ז'ילו

פביאן פייר אורליאן דומיניק ז'ילו (בצרפתית: Fabien Pierre Aurélien Dominique Gilot; נולד ב-27 באפריל 1984) הוא שחיין צרפתי, אלוף אולימפי (לונדון 2012), אלוף העולם (ברצלונה 2013 וקאזאן 2015) ושיאן עולם (בריכת 25 מטר) במשחה שליחים 4x100 מטר חופשי, סגן אלוף עולם (בריכת 25 מטר), סגן אלוף אירופה (ברלין 2014) ופעמים ברציפות אלוף צרפת (2010 ו-2011) במשחה ל-100 מטר חופשי.
ז'ילו, קעקע על זרועו שלוש מילים בעברית, ”אני כלום בלעדיהם”, לכבודו של מקס גולדשמידט, בעלה היהודי של סבתו מצד אמו, ניצול מחנה הריכוז וההשמדה אושוויץ, שאותו העריך כסבו.
ביוגרפיה

ז'ילו נולד וגדל בעיירה דנן, במחוז נור בחבל או-דה-פראנס. הוא מתאמן בקבוצת השחייה של מרסיי.
ביוגרפיה > 2003

באליפות העולם שנערכה בברצלונה, ספרד בשנת 2003 זכה ז'ילו במדליית ארד, במשחה שליחים 4x100 מטר חופשי ביחד עם רומן ברנייה, ג'וליאן סיקו ופרד בוסקה בתוצאה של 3:15.66 דקות, אחרי רוסיה (3:14.06 דקות) וארצות הברית (3:14.80 דקות).
ביוגרפיה > 2004

באולימפיאדת אתונה (2004) סיים ז'ילו במקום שביעי במשחה שליחים 4x100 מטר בתוצאה של 3:16.23 דקות.
ביוגרפיה > 2007

באליפות העולם שנערכה במלבורן, אוסטרליה בשנת 2007 זכה ז'ילו במדליית ארד, במשחה שליחים 4x100 מטר חופשי ביחד עם פרד בוסקה, ג'וליאן סיקו ואלן ברנאר בתוצאה של 3:14.68 דקות, אחרי ארצות הברית שקבעה שיא אליפות חדש של 3:12.72 דקות ואיטליה (3:14.04 דקות). נוסף לכך, הוא סיים במקום עשירי במשחה שליחים 4x200 מטר חופשי בתוצאה של 7:19.72 דקות.
ביוגרפיה > 2008

באולימפיאדת בייג'ינג (2008) זכה ז'ילו במדליית כסף במשחה שליחים 4x100 מטר ביחד עם אמורי לבו, פרד בוסקה ואלן ברנאר בשיא אירופה חדש של 3:08.32 דקות, אחרי ארצות הברית שקבעה שיא עולם חדש של 3:08.24 דקות (הנוכחי, 2017) ולפני אוסטרליה שקבעה שיא אוקיאניה חדש של 3:09.91 דקות. שחיין שלישי הוא קבע ב"זינוק שליחים" תוצאה של 47.05 שניות. נוסף לכך, הוא סיים במקום 15 במשחה ל-100 מטר חופשי בתוצאה של 49.00 שניות, בשלב המוקדמות הוא קבע תוצאה של 48.42 שניות ובמקום תשיעי במשחה שליחים 4x100 מטר מעורב בתוצאה של 3:34.78 דקות.
ביוגרפיה > 2008 > שיאן עולם

בתחרות שנערכה באיסטרה, צרפת (בריכת 25 מטר) ב-20 בדצמבר אותה שנה קע ז'ילו ביחד עם חבריו לקבוצת שחייה מרסיי (גרגורי מלה, ויליאם מינאר ופרד בוסקה) במשחה ל-4x100 מטר חופשי שיא עולם חדש של 3:04.98 דקות, שיא זה החזיק מעמד כשנה ונשבר על ידי ארצות הברית (3:03.30 דקות), השיא הנוכחי (2017). כשחיין שני הוא קבע ב"זינוק שליחים" את התוצאה המהירה ביותר, 44.92 שניות.
ביוגרפיה > 2009

באליפות העולם שנערכה ברומא, איטליה בשנת 2009 זכה ז'ילו במדליית ארד, במשחה שליחים 4x100 מטר חופשי ביחד עם אלן ברנאר, גרגורי מלה ופרד בוסקה בתוצאה של 3:09.89 דקות, אחרי ארצות הברית שקבעה שיא אליפות חדש של 3:09.21 דקות ורוסיה (3:09.52 דקות).
ביוגרפיה > 2010

באליפות אירופה שנערכה בבודפשט, הונגריה באוגוסט 2010 זכה ז'ילו ב-3 מדליות, אחת מכל סוג. מדליית זהב, במשחה שליחים 4x100 מטר מעורב בשיא תחרות חדש של 3:31.32 דקות, לפני רוסיה (3:33.29 דקות) והולנד (3:33.99 דקות). מדליית ארד, במשחה שליחים 4x100 מטר ביחד עם יאניק אנייל, ויליאם מינאר ואלן ברנאר בתוצאה של 3:13.29 דקות, אחרי רוסיה שקבעה שיא אליפות חדש של 3:12.46 דקות ולפני שוודיה (3:15.07 דקות). מדליית ארד, במשחה ל-50 מטר חופשי בתוצאה של 21.76 שניות, אחרי פרד בוסקה (21.49 שניות) וסטפן ניסטרנד משוודיה (21.69 שניות).
ביוגרפיה > 2011

באליפות העולם שנערכה בשאנגחאי, סין בשנת 2011 זכה ז'ילו בשתי מדליית כסף, במשחה שליחים 4x100 מטר חופשי ביחד עם אלן ברנאר, ז'רמי סטרביוס וויליאם מינאר בתוצאה של 3:11.14 דקות, אחרי אוסטרליה (3:11.00 דקות) ולפני ארצות הברית (3:11.96 דקות) ובמשחה שליחים 4x200 מטר חופשי ביחד עם יאניק אנייל, גרגורי מלה וז'רמי סטרביוס בתוצאה של 7:04.81 דקות, אחרי ארצות הברית (7:02.67 דקות) ולפני סין (7:05.67 דקות). נוסף לכך, הוא סיים במקום חמישי במשחה ל-100 מטר חופשי בתוצאה של 48.13 שניות.
ביוגרפיה > 2012 > מדליית זהב אולימפית

באולימפיאדת לונדון (2012) זכה ז'ילו במדליית זהב במשחה שליחים 4x100 מטר ביחד עם אמורי לבו, קלמנט לפר ויאניק אנייל בתוצאה של 3:09.93 דקות, לפני ארצות הברית (3:10.38 דקות) ורוסיה (3:11.41 דקות). נוסף לכך, הוא סיים במקום 11 במשחה ל-100 מטר חופשי בתוצאה של 48.49 שניות.
ביוגרפיה > 2013 > מדליית זהב באליפות העולם

באליפות העולם שנערכה בברצלונה שבספרד בשנת 2013 זכה ז'ילו בשתי מדליית זהב, במשחה שליחים 4x100 מטר חופשי ביחד עם יאניק אנייל, פלורן מנודו וז'רמי סטרביוס בתוצאה של 3:11.18 דקות, לפני ארצות הברית (3:11.42 דקות) ורוסיה (3:11.44 דקות), כשחיין שלישי הוא קבע ב"זינוק שליחים" את התוצאה המהירה באליפות, 46.90 שניות ובמשחה שליחים 4x100 מטר מעורב ביחד עם קאמי לאקור, ג'אקומו פרה-דורטונה וז'רמי סטרביוס בתוצאה של 3:31.51 דקות, לפני אוסטרליה (3:31.64 דקות) ויפן (3:32.26 דקות). נוסף לכך, הוא סיים במקום שביעי במשחה ל-100 מטר חופשי בתוצאה של 48.33 שניות.
ביוגרפיה > 2014

באליפות אירופה שנערכה בברלין גרמניה באוגוסט 2014 זכה ז'ילו ב-3 מדליות, 1 זהב ו-2 כסף. מדליית זהב, במשחה שליחים 4x100 מטר חופשי בשיא אליפות חדש של 3:11.64 דקות, לפני רוסיה (3:12.67 דקות) ואיטליה (3:12.78 דקות). מדליות כסף, במשחה ל-100 מטר חופשי בתוצאה של 48.36 שניות, אחרי פלורן מנודו שקבע שיא אישי חדש של 47.98 שניות ולפני לוקה לאונרדי מאיטליה (48.38 שניות) ובמשחה שליחים 4x100 מטר מעורב בתוצאה של 3:32.47 דקות, אחרי בריטניה (3:31.73 דקות) ולפני הונגריה (3:33.11 דקות).
ביוגרפיה > 2015

באליפות העולם שנערכה בקאזאן שברוסיה בשנת 2013 זכה ז'ילו בשתי מדליות, זהב וארד. מדליית זהב, במשחה שליחים 4x100 מטר חופשי בתוצאה של 3:10.74 דקות, לפני רוסיה (3:11.19 דקות) ואיטליה (3:12.53 דקות). מדליית ארד, בתוצאה של 3:30.50 דקות, אחרי ארצות הברית (3:29.93 דקות) ואוסטרליה (3:30.08 דקות). נוסף לכך, הוא סיים במקום 11 במשחה ל-100 מטר חופשי בתוצאה של 48.56 שניות.
ביוגרפיה > 2016

באולימפיאדת ריו דה ז'ניירו (2016) זכה ז'ילו במדליית כסף במשחה שליחים 4x100 מטר ביחד עם מדי מטלה, פלורן מנודו וז'רמי סטרביוס בתוצאה של 3:10.53 דקות, אחרי ארצות הברית (3:09.92 דקות) ולפני אוסטרליה (3:11.37 דקות).
ביוגרפיה > 2017

במכביה ה-20 שנערכה ביולי 2017 זכה ז'ילו לכבוד להדליק את לפיד המשחקים ביחד עם עוד 6 ספורטאים.
שיאים אישיים > בריכה אולימפית

50 מטר חופשי: 21.65 שניות (2009)
100 מטר חופשי: 47.73 שניות (2009)
200 מטר חופשי: 1:48.23 דקות (2007)
50 מטר פרפר: 23.47 שניות (2015)
100 מטר חופשי (ב"זינוק שליחים"): 46.90 שניות (2013)
שיאים אישיים > בריכת 25 מטר

50 מטר חופשי: 21.11 שניות (2008)
100 מטר חופשי: 45.81 שניות (2008)
200 מטר חופשי: 1:43.58 דקות (2007)
100 מטר חופשי (ב"זינוק שליחים"): 44.92 שניות (2008)
ראו גם

התפתחות שיאי העולם במשחה שליחים 4x100 מטר חופשי (ויקיפדיה האנגלית)
פרנץ פון ביירוס

| --- | --- |

פרנץ פון ביירוס בשנת 1898
 לידה:  28 במאי 1866 האימפריה האוסטרית זאגרב, אוסטריה 
 פטירה:  3 באפריל 1924 (בגיל 57) אוסטריה וינה, אוסטריה 
 מקום קבורה:  בית הקברות המרכזי בווינה 
 מקום לימודים:  האקדמיה לאמנויות בווינה 
 תחום יצירה:  ציור 
 זרם באמנות:  אר נובו 
 
פרנץ פון ביירוס (בגרמנית: Franz von Bayros; ‏28 במאי 1866 - 3 באפריל 1924) היה אמן מסחרי, מאייר וצייר אוסטרי, הידוע בעיקר בזכות סיפוריו השנויים במחלוקת. הוא השתייך לתנועה הדקדנטית (אנ') באמנות כמו גם לזרם אר נובו, ולעיתים קרובות הפיק תועלת והתפרנס מנושאים ארוטיים וסיפורים פנטסמגוריים המבטאים אימה ופחד.
חיים

פרנץ פון ביירוס הגיע ממשפחה אצילה, שעזבה את ספרד והתיישבה באוסטריה. כמעט כל אבותיו היו קצינים בשירות בית הבסבורג. אביו של ביירוס, אוטו פון ביירוס, עזב את שירותו הצבאי בשלב מוקדם כדי להמשיך בקריירה ברכבות האוסטריות. עבור ביירוס, שתשוקתו לציור התבררה מגיל שש, נדודיו המקצועיים החוזרים ונשנים של אביו תמיד נתנו לו השראה חדשה ומשתנה.
השנים הראשונות בווינה

לאחר שסיים את בית הספר התיכון בווינה, עבר ביירוס את בחינת הקבלה באקדמיה לאמנויות יפות בווינה עם אדוארד פון אנגרת' בגיל 17. עם זאת, מוריו באותה תקופה, ציירי ההיסטוריה בקושי יכלו לתת לו הצעות מועילות.
מותו המוקדם של אביו בשנת 1888 אילץ אותו לחשוב מחדש, ולזמן קצר חשב על הרעיון לוותר על הציור.
משנת 1890 ואילך העצים ביירוס את לימודיו. הוא השתלב בחברה הגבוהה ועד מהרה השתייך לחוג החברים של יוהאן שטראוס, שעם בתו החורגת אליס הוא נישא בשנת 1896. עם זאת, הנישואין היו רחוקים מלהיות מאושרים והסתיימו לאחר שנה.
מינכן

בשנת 1897 הפנה ביירוס עורף לווינה ועבר למינכן, מטרופולין האמנות של אותם ימים בעולם הגרמני. באותה תקופה מינכן הציעה לאמן מגוון רחב של הזדמנויות. בציור, העיר הייתה אחד המרכזים העיקריים של הנטורליזם הגרמני וגם ביתם של אימפרסיוניסטים חשובים רבים. במקביל היו עסקי ספרות מפותחים, ונוצרו מוציאים לאור חדשים רבים.
ביירוס למד בבית הספר המיוחד של אדולף הלצל בדכאו ובבית ספרו של היינריך קניר במינכן (שם הוכשר גם פאול קלה). למעשה, במהלך שלב זה של התפתחותו התרחשה פריצת הדרך לסגנון אינדיבידואלי ועצמאי. במקביל מצא קשר לחוגים האמנותיים בעיר ועד מהרה היה חבר בחברה שכללה גם את תילו פון סיבך, קרל גאורג פון מאסן והיסטוריון האמנות ד"ר האנס פלורקה.
הוא עשה צעדים גדולים בתחום האמנותי. הוא עסק באימפרסיוניזם ובנטורליזם והתרחק יותר ויותר מציור פורטרטים לעבר רישום.
בשנת 1904 הציגה ביירוס את התערוכה הגדולה הראשונה שלו במינכן, שהצליחה מאוד. הוא קיבל הזמנות לאיור ספרים.
הוא נסע לפריז ואיטליה למטרות לימוד. במיוחד לימודי סגנון הרוקוקו פתחו בפניו את עולם האירוטיות המתוחכמת, וכתוצאה מכך הוא התפרסם יותר ויותר כמאייר איורים אירוטיים - ובשנת 1911 אפילו נודע לשמצה כשהצנזורים התערבו והוא נאלץ לעזוב את מינכן.
הקווים העדינים האופייניים לעבודתו, דמיונו בעיצוב הקישוטים, משחקו העדין ברמיזות לא עדינות מדי, גזרו עליו מראש לצייר את המרהיב והארוטי. הוא כונה באותם ימים במינכן "שרטט נפלא של הרוקוקו הטהור ביותר".
חזרה לוינה

כשחזר לוינה הוא הרגיש זר. ביירוס התקשה למצוא קשר לשוק האמנות הווינאי, וזו כנראה אחת הסיבות לכך שהוא תכנן לעבור לרומא. תוכנית שבוטלה עם פרוץ מלחמת העולם הראשונה. הוא מצא חוג חדש של חברים טובים ומעניינים, והתחתן בשנית; עם זאת, לעיתים קרובות הוא כינה את חזרתו לווינה כ"גלות".
ההזמנות לאיורים של ספרים ומגזינים, וכרזות חזרו בהדרגה - במיוחד מאוסטריה, הונגריה ואיטליה.
השנים האחרונות

רק יום השנה ה-600 למותו של דנטה, אותו העריץ מאוד, בספטמבר 1921 נתן לו תנופה חדשה. ליום זה, כפי שאמר בעצמו, הוא רצה ליצור את "יצירת המופת שלו כמאייר ספרים". למעשה, 60 ציורי צבעי המים של הקומדיה האלוהית, שפורסמו על ידי אמלתה ורלאג בווינה במהדורה מפוארת של יצירתו של דנטה, ייצגו את המסמך הבוגר ביותר של איור הספרים שלו.
הצלחת העבודה על דנטה הייתה עצומה ותערוכות של צבעי המים בגרמניה ובאיטליה החזירו את הגדולה לשמו של ביירוס. אך ההצלחה החומרית הייתה זניחה. ביירוס עבד בקדחתנות על עבודתו במשך שנה וחצי עד שהתמוטט פיזית. גם פיחות הכתר האוסטרי פגע בהכנסותיו.
ב-2 באפריל 1924 נפטר האמן מדימום מוחי.
הערות שוליים

↑  Franz von Bayros at CFM Gallery, www.cfmgallery.com
↑  History of Art: Franz von Bayros, www.all-art.org
↑  Franz Von Bayros - Tales from the Dressing Table, 1911, Arthur (באנגלית)
| --- | --- |
בקרת זהויות :  NLI: 987007258324705171  PLWABN: 9810603182205606  BNE: XX1179874  BnF: cb11890716v (data)  CANTIC: a11405715  CiNii: DA01947543  GND: 118507796  ISNI: 0000 0001 0911 7377  LCCN: n84123960  LNB: 000093123  MusicBrainz: f0582fa2-def8-489a-89a7-1d6d055bced6  NDL: 00432601  NKC: pna2007384118  NLA: 35621390  NTA: 128957972  RERO: 02-A002980148  RKD: 5262  SNAC: w65q9b4z  SUDOC: 123918863  Trove: 1017751  ULAN: 500103628  VcBA: 495/340356  VIAF: 68925267   WorldCat (עם VIAF): 68925267
קארוי שטרק

| --- | --- |
אין תמונה חופשית
 לידה:  19 בספטמבר 1881 האימפריה האוסטרו-הונגרית 
 פטירה:  10 בדצמבר 1946 (בגיל 65) בודפשט, הרפובליקה ההונגרית 
 הישג בולט:  היה מס' 30 בעולם בשנת 1915
 מד כושר מרבי:  2568 (יולי 1913)
 מדינה:  הונגריה
 הערות:  יהודי
 
קארוי שטֶרק (בהונגרית: Sterk Károly;‏ צ'אקוואר, 19 בספטמבר 1881 – בודפשט, 10 בדצמבר 1946) היה שחמטאי יהודי-הונגרי.
ביוגרפיה וקריירה

שטרק חלק מקום שני-רביעי בתחרות בודפשט 1909 (ניצח: ז'יגמונד ברס), שיחק בתחרות וינה 1909/10 (ניצח: ריכרד רטי), חלק מקום 3–5 בתחרות בודפשט 1911 (אליפות הונגריה השלישית, ניצחו: זולטן פון באלה וז'יגמונד ברס), חלק מקום 9–11 בתחרות באד פיסטיאן 1912 (ניצח: עקיבא רובינשטיין), הגיע למקום העשירי בתחרות טמסואר 1912 (אליפות הונגריה, ניצח: גיולה ברייר), הגיע למקום ה-12 בתחרות בודפשט 1913 (ניצח: רודולף שפילמן), חלק מקום שני עם ריכרד רטי בתחרות דברצן 1913 (אליפות הונגריה, ניצח: לאיוש אסטאלוש) וחלק מקום 2–3 עם ז'יגמונד ברס בתחרות בודפשט 1917 (ניצח: גיולה ברייר).
שטרק הפסיד בשני דו-קרבות לגזה מארוצי בשנת 1907 ובשנת 1917, בשניהם +1 -2 =3 (+ ניצחונות – הפסדים = תוצאות תיקו).
לאחר מלחמת העולם הראשונה, שטרק שיחק בעיקר בבודפשט שם הגיע למקום העשירי בתחרות 1921 (ניצח: אלכסנדר אלכין, חלק מקום 8-9 בתחרות 1922, הגיע למקום השלישי והרביעי בשתי תחרויות בשנת 1924, חלק מקום ראשון והגיע למקום החמישי בשתי תחרויות בשנת 1925, חלק מקום 4-5, הגיע למקום השישי וניצח בתחרות נוספת בשנת 1926, חלק מקום 7-8 והגיע למקום העשירי בשתי תחרויות בשנת 1928, חלק מקום 6–7 בשנת 1929, ניצח וחלק מקום ראשון בשנת 1930, הגיע למקום השני בשנת 1931 (אליפות הונגריה, ניצח: לאיוש שטיינר), חלק מקום 12–13 בשנת 1932 (אליפות הונגריה, ניצח: גזה מארוצי) וחלק מקום 9–10 בשנת 1934 (ניצח: אריך אליסקסיס).
שטרק הגיע למקום התשיעי בתחרות בארדיוב 1926 (ניצחו: סבלי גריגורייביץ' טרטקובר והרמניס מטיסונס), חלק מקום 3–4 בתחרות לונדון 1927, הגיע למקום ה-15 בתחרות אויפשט 1934 (ניצח: אנדור לילינטל), וחלק מקום 11–16 בתחרות טאטאטוורוש 1935 (אליפות הונגריה, ניצח: לאסלו סאבו).
שטרק שיחק באולימפיאדת פריז בשנת 1924 והשיג +2 =2 -1 במוקדמות ו +4 =1 -3 בגמר

שטרק שיחק באולימפיאדת בודפשט בשנת 1926

שטרק שיחק בלוח המילואים של הונגריה באולימפיאדת פראג 1931 והשיג +4 =2 -5
קארוי שטרק הובא למנוחות בבית הקברות היהודי ברחוב קוזמה בבודפשט.
הערות שוליים

↑  Chess Olympiad: Paris 1924
↑  Budapest 1926 Chess Summit
↑  4th Chess Olympiad: Prague 1931, Hungary 4th Chess Olympiad: Prague 1931, באתר OlimpBase
פרנץ קסג

| --- | --- |

 לידה:  26 באפריל 1939 (בן 85) בודפשט, ממלכת הונגריה 
 מדינה:  הונגריה 
 השכלה:  אוניברסיטת אטווש לוראנד (1962) 
 תפקיד:  חבר האסיפה הלאומית של הונגריה (2 במאי 1990–17 ביוני 1998) 
 מפלגה:  ברית הדמוקרטים החופשיים 
 פרסים והוקרה:  Justitia Regnorum Fundamentum award (2008)  אות מסדר ההצטיינות של הונגריה בדרגת קצין (2002) 
 
פרנץ קסג (במקור סבא רבא כהן, בהונגרית: Kőszeg Ferenc; בודפשט, 26 באפריל 1939) הוא עורך, מורה ופוליטיקאי יהודי הונגרי.
קסג נעצר ב-1957 בגין הפצת עלון והיה במעצר לפני משפט במשך חודשיים. הוא הצטרף לאופוזיציה הדמוקרטית המארגנת ב-1970 והיה מעורב בעריכתם ובהפצתם של עלוני וכתבי עת סאמיזדאט. ב-1988 היה בין מייסדי "רשת היוזמות החופשיות" ולאחר מכן של מפלגת "ברית הדמוקרטים החופשיים", ובין 1990 לבין 1998 היה חבר האספה הלאומית של הונגריה (חבר פרלמנט). ב-1989 היה המייסד ולאחר מכן הנשיא הראשון של ועדת הלסינקי ההונגרית (האגודה ההונגרית להגנה על זכויות אדם).
קורות חיים

קסג נולד במשפחה יהודית כבנם של ד"ר פרנץ קסג (1901–1943) ושל ד"ר ליוויה איידוס (1910–1996) שניהם רופאי שיניים. סבו וסבתו מצד אמו נולדו באימפריה הרוסית, מה שהיום לטביה, הם היגרו ב-1906 לגרמניה ואחר כך התיישבו בעיר סגד בהונגריה ב-1909. סבו מצד אמו, בנטיאן איידוס, היה טכנאי שיניים ולאחר שעבר את הבחינה הנדרשת, עבד כרופא שיניים משנת 1911. היו לו קשרים טובים עם סופרים ואמנים מסגד או שלמדו בסגד כגון דיולה יוהאס, פרנץ מורָה, לימים עם אטילה יוז'ף, מיקלוש רדנוטי, הצייר לאיוש קארואי ועם כמה מנהיגים של המפלגה הסוציאל-דמוקרטית, כמו אנה קטלי. ימים ספורים לאחר הכיבוש הגרמני בשנת 1944 (מבצע מרגרטה) הוא נעצר, נכלא ולאחר מכן גורש ומת באושוויץ. אביו של קסג נעלם בחזית הרוסית כעובד כפייה במסגרת שרות העבודה (עבודות כפייה לגברים יהודים במסגרת הצבא ההונגרי).
בשנת 1957 סיים קסג את לימודיו ואת בחינות הבגרות ב"גימנסיה יאנוש צ'רה אפאצאי" בחסות אוניברסיטת אטווש לוראנד. באותה שנה שהה חודשיים במעצר עקב פעילות אופוזיציה (הכנת והפצת עלונים). הוא למד במחלקה הלטינית-הונגרית של הפקולטה למדעי הרוח באוניברסיטת אטווש לוראנד, שם סיים את לימודיו כמורה ב-1962. בסיום לימודיו הפך ב-1963 לעורך "הוצאת הספרים ספרות יפה" (Szépirodalmi Könyvkiadó) וב-1975 של "הוצאת הספרים אירופה" (Európa Könyvkiadó). בשנות ה-70, נוצר קשר בינו לבין מה שנקרא "חברי האופוזיציה הדמוקרטית", הוא חתם על הצהרת סולידריות עם חברי אמנת 77 ב-1979, שהובילה לפיטוריו. לאחר מכן עבד כזבן בחנות ספרים. בשנת 1981, הפך לכתב ועמית מערכת של עיתון האופוזיציה הדמוקרטית שהוצא בשיטת סאמיזדאט, ה"דברן". קסג כתב בעיקר מאמרים שהיו קשורים להגנה על הזכויות המשפטיות. בנוסף לעבודתו זו לימד גרמנית.
בעקבות יוזמתו ב-1986, האופוזיציה ההונגרית, הצ'כוסלובקית, הפולנית והמזרח-גרמנית הכירה במהפכה ההונגרית של 1956 כמסורת המשותפת שלהן. הוא השתתף בעבודתה של הקרן לתמיכה בעוני (SZETA) בראשות אוטיליה שולט (זה היה ארגון הונגרי לא-ממשלתי שנוסד באוקטובר 1979, שנחשב לאופוזיציה לא חוקית תחת המשטר הקומוניסטי, שכן המשטר לא מילא תפקיד בהקמתו). ב-1988 היה ממקימי ויוזמי שירות הזכויות העצמאיות ורשת היוזמות החופשיות, ולאחר מכן הפך לחבר במועצה הלאומית המייסדת של ברית הדמוקרטים החופשיים ובוועד המנהל של המפלגה.
קורות חיים > קריירה אחרי חילופי המשטר

ב-1990 הפך לעורך הראשי של ה"דברן" (עד 1994). בבחירות לפרלמנט של 1990 זכתה במפלגתו במושב באספה הלאומית ברשימה הטריטוריאלית של מחוז פייר. הוא הפך לדובר שללענייני משטרה של סיעת SZDSZ וחבר בוועדה לביטחון לאומי. בשנת 1991 הפך לחבר במועצה הלאומית של ה-SZDSZ ועזב את חבר הנאמנים.
ספריו יצאו לאור > כמחבר

פרק זה טעון שכתוב. אנא תרמו לוויקיפדיה .  הסיבה היא חסר השם המקורי של החיבורים.
הכרח של הזדמניות. כתבים עיתונאיים, מאמרים ; המנדט החדש, בודפשט, 2000
הסיפורים של ק. בודפשט, 2009
סוף העבר שלנו. קליגרם, ברטיסלאבה, 2011
ספריו יצאו לאור > אתר אינטרנט

koszegferenc.hu (כתבים שלא פורסמו, 2020-1995)
ספריו יצאו לאור > כעורך

Feketében. Irodalmi és grafikai gyűjtemény a magyarországi szegények támogatására; sajtó alá rend., vál. Kőszeg Ferenc, Lengyel Gabriella; Szegényeket Támogató Alap, Budapest, 1982
Osvát Ernő a kortársak között; vál., összeáll., sajtó alá rend. Kőszeg Ferenc, Márványi Judit, előszó Márványi Judit, jegyz. Benedek Mihály; Gondolat, Budapest, 1985
Táborlakók. Délszláv menedékesek a debreceni és a nagyatádi menekülttáborban. 1995. július–1996. május; szerk. Kőszeg Ferenc, Zádori Zsolt; Magyar Helsinki Bizottság, Budapest, 1996
Menedékjog a magyar gyakorlatban. Kézikönyv a menekültügyi eljárás résztvevői számára; szerk. Kőszeg Ferenc; Magyar Helsinki Bizottság Debreceni Irodája, Debrecen, 2001
Kettős mérce. Börtönviszonyok Magyarországon; szerk. Kádár András Kristóf, Kőszeg Ferenc; utószó Bökönyi István; Magyar Helsinki Bizottság, Budapest, 2002 (angolul is)
Human rights in the democracy movement twenty years ago – human rights today. A conference in Budapest 21-22 November 2005 held on the anniversary of the Alternative Cultural Forum in Budapest, 15-17 October 1985; szerk. David Robert Evans, Kőszeg Ferenc; Hungarian Helsinki Committee, Budapest, 2006
Másfél év mérlegen. A Független Rendészeti Panasztestület gyakorlatának elemzése; szerk. Kőszeg Ferenc; Magyar Helsinki Bizottság, Budapest, 2009
Emberi jogi garanciák és a nemzetközi migráció. Jegyzet a rendészeti oktatás számára; szerk. Kőszeg Ferenc; Magyar Helsinki Bizottság, Budapest, 2012
פרסים

צלב הקצין של מסדר הכבוד של הרפובליקה של הונגריה (2002)
פרס Justitia Regnorum Fundamentum (2008)
מוצא משפחתו

|  | הורים | סבא/סבתא | סבא רבא/סבתא רבתא |
| --- | --- | --- | --- |
| פרנץ קסג (בודפשט, 1939) | פרנץ קסג (בודפשט, 2 בינואר 1901 - 1943) רופא שיניים | מיקשה קסג (סומבטהיי, 20 בספטמבר 1869-בודפשט, 18 בנובמבר 1954)  רופא | ליפוט קון (כהן) |
| פרנץ קסג (בודפשט, 1939) | פרנץ קסג (בודפשט, 2 בינואר 1901 - 1943) רופא שיניים | מיקשה קסג (סומבטהיי, 20 בספטמבר 1869-בודפשט, 18 בנובמבר 1954)  רופא | לוטי שטיינר |
| פרנץ קסג (בודפשט, 1939) | פרנץ קסג (בודפשט, 2 בינואר 1901 - 1943) רופא שיניים | הרטה פולק (ביילסקו-ביאלה, 21 באוקטובר 1880-בודפשט, 13 בספטמבר 1944) | אדולף פולק |
| פרנץ קסג (בודפשט, 1939) | פרנץ קסג (בודפשט, 2 בינואר 1901 - 1943) רופא שיניים | הרטה פולק (ביילסקו-ביאלה, 21 באוקטובר 1880-בודפשט, 13 בספטמבר 1944) | פאני ואכטל |
| פרנץ קסג (בודפשט, 1939) | איידוס ליוויה (סגד, 13 במאי 1910-פרנקפורט 1996) רופאת שיניים | איידוס בנטיאן ( דאוגבפילס, 1880 - אושוויץ, 1945) טכנאי שיניים, רופא שיניים משנת 1911 | ברקו איידוס |
| פרנץ קסג (בודפשט, 1939) | איידוס ליוויה (סגד, 13 במאי 1910-פרנקפורט 1996) רופאת שיניים | איידוס בנטיאן ( דאוגבפילס, 1880 - אושוויץ, 1945) טכנאי שיניים, רופא שיניים משנת 1911 | לוסי בירגר |
| פרנץ קסג (בודפשט, 1939) | איידוס ליוויה (סגד, 13 במאי 1910-פרנקפורט 1996) רופאת שיניים | חסיה סלדין (דאוגבפילס, 1888 - בודפשט, 1960) | N.A |
| פרנץ קסג (בודפשט, 1939) | איידוס ליוויה (סגד, 13 במאי 1910-פרנקפורט 1996) רופאת שיניים | חסיה סלדין (דאוגבפילס, 1888 - בודפשט, 1960) | N.A |
לקריאה נוספת

מיהו מי. סוכנות הידיעות ההונגרית. 2009
ביוגרפיה של קסג מהפרלמנט 1996
ביוגרפיה קצרה באתר הוצאת קליגרם
הערות שוליים

↑  "Házasságkötésük a Budapest IV. kerületi polgári házassági akv. 67/1938. folyószáma alatt".
↑  Népszava.hu
↑  "Halotti bejegyzése a Budapest IV. kerületi polgári halotti akv. 300/1949. folyószáma alatt".
↑  "Halotti bejegyzése a Budapest V. kerületi polgári halotti akv. 452/1944. folyószáma alatt".
| --- | --- |
בקרת זהויות :  ISNI: 0000 0001 1137 6239  NKC: av20221162780  NTA: 131653695  VIAF: 161881912   WorldCat (עם VIAF): 161881912